Irving, bebarengan James Fenimore Cooper, mlebu ing antarané para panulis pisanan Amérikah Sarékat sing duwé prabawa ing Éropah, lan Irving mbombong para panulis Amérika kaya déné Nathaniel Hawthorne, Herman Melville, Henry Wadsworth Longfellow, lan Edgar Allan Poe. Irving uga disenengi déning sapérangan panulis Éropah, kaya déné Sir Walter Scott, Lord Byron, Thomas Campbell, Francis Jeffrey, lan Charles Dickens. Minangka panulis paling laris internasional pisanan AS, Irving ngakoni nulis minangka profèsi sing sah, lan njaluk ukum sing luwih kuwat kanggo ngreksa panulis Amérika saka palanggaran hak cipta.